pythainlp/thai_wikipedia_clean_20230101 huggingface dataset:
ในช่วงต้นฤดูกาล ซเฟเร็ฟยังมีอันดับต่ำเกินกว่าที่จะได้สิทธิ์ลงแข่งขันรายการ เอทีพี ทัวร์ โดยอัตโนมัติ เป็นเหตุให้เขาจำต้องลงแข่งขันในรายการสมัครเล่นต่อไปถึงเดือนกรกฎาคม และต้องลงแข่งขันในรอบคัดเลือกรอบแรกในทุกรายการระดับ เอทีพี ทัวร์ และเขาไม่ประสบความสำเร็จในรอบคัดเลือกระดับแกรนด์สแลม แต่ได้ร่วมแข่งขันรายการมาสเตอร์ 1000 ที่ไมแอมี และตกรอบที่สอง และเมื่อเข้าสู่การแข่งขันคอร์ตดิน เขาได้จับคู่กับพี่ชายของเขาลงแข่งขันประเภทคู่ และเข้ารอบชิงชนะเลิศเป็นครั้งแรกในรายการ เทนนิส บีเอ็มดับเบิลยู โอเพน ที่มิวนิก หนึ่งเดือนต่อมา ซเฟเร็ฟคว้าแชมป์รายการชาเลนเจอร์รายการที่สองในอาชีพในรายการ ไฮล์บรอนเนอร์ เนคาร์คัพ ที่ไฮล์บร็อน ส่งผลให้เขาขึ้นสู่ 100 อันดับแรกของโลกเป็นครั้งแรก
จากความสำเร็จดังกล่าว ทำให้ซเฟเร็ฟได้สิทธิ์ลงแข่งขันรายการแกรนด์สแลมเป็นครั้งแรกที่วิมเบิลดัน โดยหนึ่งสัปดาห์ก่อนการแข่งขันจะเริ่ม เขาลงแข่งขันรายการพิเศษ บูเดิล ชาเลนเจอร์ บักกิงแฮมเชอร์ และสร้างความประหลาดใจด้วยการเอาชนะผู้เล่นมือวางอันดับ 1 ของโลกในขณะนั้นอย่าง นอวาก จอกอวิช ไปสองเซตรวด ซเฟเร็ฟลงแข่งขันแกรนด์สแลมครั้งแรกในชีวิตที่วิมเบิลดัน และเอาชนะ เตย์มูราซ กาบาชวิลี ในรอบแรก กอนจะแพ้ เดนิส คุดลา ในรอบที่สอง 1–3 เซต และภายหลังหลุดจาก 100 อันดับแรกของโลกเป็นเวลาเพียงหนึ่งสัปดาห์ เขากลับสู่ 100 อันดับแรกได้อีกครั้งโดยการเข้ารอบรองชนะเลิศรายการ สวีดิช โอเพน ที่สวีเดน ก่อนจะเดินทางไปสหรัฐเพื่อลงแข่งขัน ซิตี โอเพน และเข้าถึงรอบ 8 คนสุดท้าย ก่อนจะลงแข่งขันแกรนด์สแลมรายการที่สองในอาชีพที่ยูเอสโอเพน และแพ้ให้กับเพื่อนร่วมชาติอย่าง ฟิลิปป์ โคห์ลชไรเบอร์ ไปอย่างสนุก 2–3 เซต เขาปิดฤดูกาลด้วยการเป็นมืออันดับ 83 ของโลก แต่ยังทำสถิติเป็นผู้เล่นที่อายุน้อยที่สุดในบรรดามือวาง 100 คนแรกของโลกในปีนั้น ส่งผลให้เขาได้รับรางวัล ผู้เล่นหน้าใหม่ยอดเยี่ยมแห่งปี
2016: แชมป์อาชีพรายการแรก และขึ้นสู่ 20 อันดับแรกของโลก.
ซเฟเร็ฟลงแข่งขันแกรนด์สแลมออสเตรเลียนโอเพน และตกรอบแรกโดยแพ้มือวางอันดับ 2 ของโลกอย่าง แอนดี มาร์รี ขาดลอย เขาลงแข่งขันรายการ โอเพน ซุด เดอ ฟรองซ์ ที่มงเปอลีเย และเข้ารอบรองชนะเลิศการแข่งขันเอทีพี ทัวร์ ได้เป็นครั้งที่สอง รวมถึงจับคู่กับ มิชา พี่ชายของเขาเข้าถึงรอบชิงชนะเลิศการแข่งขันทางการได้เป็นรายการที่สอง รวมถึงการเอาชนะมือวางอันดับ 13 ของโลกอย่าง มาริน ซิลิช ในประเภทชายเดี่ยว ซึ่งเป็นการเอาชนะผู้เล่นอันดับสูงที่สุดที่ซเฟเร็ฟเคยทำได้จนถึงขณะนั้น เขายังทำผลงานยอดเยี่ยมต่อเนื่องในการแข่งขันรายการมาสเตอร์ 1000 ที่อินเดียนเวลส์ และเอาชนะมือวาง 30 อันดับแรกของโลกได้ถึงสองคน และยังเกือบเอาชนะ ราฟาเอล นาดัล นักเทนนิสชื่อดังได้ ตามด้วยการคว้ารองแชมป์ โอเพน เดอ นิส โกต ดาซูร์ ที่นิส แพ้แชมป์เก่าอย่าง ด็อมมินิค ทีม ตามด้วยการแพ้ธีมอีกครั้งในรอบที่ 3 แกรนด์สแลมเฟรนช์โอเพน
ซเฟเร็ฟลงแข่งขันรายการคอร์ตหญ้า ฮัลเล โอเพน ที่เยอรมนี และเขาคว้าชัยชนะที่สำคัญและสร้างชื่อให้แก่ตนเองมากที่สุดในอาชีพนับถึงขณะนั้น ด้วยการเอาชนะยอดผู้เล่นอย่าง โรเจอร์ เฟเดอเรอร์ ในรอบรองชนะเลิศ และเป็นการหยุดสถิติเข้าชิงชนะเลิศในรายการนี้ 10 สมัยติดต่อกันของเฟเดอเรอร์ และเป็นผู้เล่นดาวรุ่งคนแรกในรอบเกือบสิบปีที่เอาชนะเฟเดอเรอร์ได้นับตั้งแต่ แอนดี มาร์รี ทำได้ ทว่าซเวฟเรฟเข้าไปแพ้นักเทนนิสรุ่นพี่อย่าง ฟลอเรียน ไมเออร์ ในรอบชิงชนะเลิศ แต่เขาทำอันดับขึ้นสู่ 30 อันดับแรกของโลกได้เป็นครั้งแรก ก่อนจะตกรอบ 3 ที่วิมเบิลดันโดยแพ้ โทมาช แบร์ดิค 1–3 เซต และเข้าถึงรอบรองชนะเลิศซิตีโอเพนที่สหรัฐ ก่อนจะตกรอบ 2 ในแกรนด์สแลมยูเอสโอเพน โดยแพ้ แดน อีแวนส์
ซเฟเร็ฟชนะเลิศการแข่งขันประเภทชายเดี่ยวในระดับ เอทีพี ทัวร์ ครั้งแรกในชีวิตในรายการ เซนต์ ปีเตอร์สเบิร์ก โอเพน ที่รัสเซีย และเอาชนะผู้เล่นมือวางอันดับ 9 ของโลกอย่าง โทมาช แบร์ดิค ได้ รวมถึงเอาชนะมือวางอันดับ 3 ของโลกอย่าง สตาน วาวรีงกา ในรอบชิงชนะเลิศ ต่อมา เขาเอาชนะโดมินิค ธีม ซึ่งเป็นมือวางอันดับ 9 ของโลกได้ในรายการ ไชนา โอเพน ที่ประเทศจีน ทำสถิติเป็นผู้เล่นคนแรกนับตั้งแต่ ค.ศ. 1986 ที่เอาชนะผู้เล่นมือวาง 10 อันดับแรกของโลกได้สามรายการติดต่อกัน ต่อจาก บอริส เบกเคอร์ ซเฟเร็ฟลงแข่งขันรายการมาสเตอร์ 1000 ที่เซี่ยงไฮ้ ส่งผลให้เขาขึ้นสู่มือวาง 20 คนแรกของโลกเป็นครั้งแรก และเป็นผู้เล่นอายุน้อยที่สุดในรอบกว่าทศวรรษที่ทำได้ ต่อจาก นอวาก จอกอวิช (ค.ศ. 2006)
2017: แชมป์มาสเตอร์ 1000 สองรายการ และขึ้นสู่มือวางอันดับ 3 ของโลก.
เข้าสู่การแข่งขันคอร์ตดิน ซเฟเร็ฟ คว้าแชมป์ได้สองรายการได้แก่ เทนนิส บีเอ็มดับเบิลยู โอเพน ที่มิวนิก ตามด้วยการคว้าแชมป์มาสเตอร์ 1000 รายการแรกที่โรม เอาชนะ นอวาก จอกอวิช ในรอบชิงชนะเลิศ และถือเป็นผู้เล่นที่อายุน้อยที่สุดในรอบทศวรรษที่ได้แชมป์มาสเตอร์ 1000 ต่อจากจอกอวิชซึ่งทำได้ใน ค.ศ. 2007 และเป็นผู้เล่นคนแรกที่เกิดในช่วงทศวรรษ 1990 ที่คว้าแชมป์มาสเตอร์ได้ ทำให้เขาขึ้นสู่ตำแหน่ง 10 อันดับแรกของโลกเป็นครั้งแรก แต่เขาตกรอบแรกในเฟรนช์โอเพนอย่างเหนือความคาดหมาย ซเฟเร็ฟพบกับเฟเดอเรอร์ในรายการฮัลเล อีกครั้ง ในรอบชิงชนะเลิศ และเขาเป็นฝ่ายแพ้ไปในครั้งนี้ และเขายังจับคู่กับพี่ชายและได้รองแชมป์ในรายการดังกล่าวเช่นกัน ก่อนจะทำผลงานในแกรนด์สแลมวิมเบิลดันได้ดีที่สุดในอาชีพด้วยการเข้าถึงรอบที่ 4 และแพ้ มิลอช ราวนิช 2–3 เซต
ซเฟเร็ฟคว้าแชมป์เพิ่มได้อีกสองรายการในเดือนสิงหาคม ได้แก่ แชมป์ ซิตี โอเพน และรายการมาสเตอร์ 1000 ที่แคนาดา และเขาเอาตัวรอดจากการเสียเปรียบในแต้ม แมตซ์พอยท์ ในนัดที่พบกับ รีชาร์ กัสกุแอ ในรอบแรกที่แคนาดา ซึ่งรวมถึงการตีโต้กันถึง 49 ครั้ง ก่อนจะเอาชนะเฟเดอเรอร์ได้ในรอบชิงชนะเลิศ ถือเป็นผู้เล่นคนแรกนับตั้แต่ ค.ศ. 2007 ที่ไม่ได้อยู่ในกลุ่ม Big 4 และคว้าแชมป์มาสเตอร์ 1000 ได้มากกว่าหนึ่งรายการภายในฤดูกาลเดียว แต่เขาตกรอบ 2 ในยูเอสโอเพน โดยแพ้ผู้เล่นดาวรุ่งอย่าง บอร์นา โชริช เขาได้สิทธิ์ลงแข่งขันเอทีพี ไฟนอล ณ กรุงลอนดอน เป็นครั้งแรกในฐานะผู้เล่นมือวาง 8 คนแรกของโลกแต่ตกรอบแบ่งกลุ่มโดยแพ้ในสองนัดสุดท้าย ซเฟเร็ฟปิดฤดูกาลด้วยการเป็นมือวางอันดับ 3 ของโลก และคว้าแชมป์ได้ถึง 5 จาก 6 รายการที่เข้าชิงชนะเลิศในปีนี้
2018: แชมป์เอทีพี ไฟนอล และรอบก่อนรองชนะเลิศแกรนด์สแลม.
ซเฟเร็ฟสามารถรักษาอันดับติด 5 อันดับแรกของโลกได้ตลอดทั้งปี กระนั้น เขายังคงไม่ประสบความสำเร็จในการแข่งขันระดับแกรนด์สแลม เขาแพ้ ชุง ฮยอน นักเทนนิสเกาหลีใต้ในรอบที่ 3 ออสเตรเลียนโอเพน เขาให้สัมภาษณ์ว่าไม่ได้มีอาการบาดเจ็บแต่อย่างใด แต่เป็นเพราะเขากดดันตัวเองมากเกินไปในรายการนี้ ต่อมา เขาคว้ารองแชมป์รายการมาสเตอร์ที่ไมแอมี โดยแพ้นักเทนนิสเจ้าถิ่นอย่าง จอห์น อิสเนอร์ ซึ่งไม่เคยได้แชมป์มาสเตอร์ 1000 มาก่อน แต่เขากลับมาทำผลงานยอดเยี่ยมในการแข่งขันคอร์ตดิน โดยเข้าถึงรอบ 8 คนสุดท้ายที่มาสเตอร์ มงเต-การ์โล และคว้าแชมป์มาสเตอร์ใบที่ 3 ได้ที่มาดริด รวมถึงเข้าชิงชนะเลิศที่โรม ทำสถิติเป็นผู้เล่นคนเดียวที่ไม่ได้อยู่ในกลุ่ม Big 4 ที่ได้แชมป์มาสเตอร์ 1000 สามรายการ ตามด้วยการป้องกันแชมป์เทนนิส บีเอ็มดับเบิลยู โอเพน และเข้าถึงรอบก่อนรองชนะเลิศในระดับแกรนด์สแลมเป็นครั้งแรกในการแข่งขัน เฟรนช์ โอเพน โดยแพ้โดมินิค ธีม ซึ่งเขามีอาการบาดเจ็บกล้ามเนื้อต้นขาในระหว่างแข่งขันด้วย
ซเฟเร็ฟตกรอบที่ 3 ในแกรนด์สแลมสองรายการสุดท้ายทั้งในวิมเบิลดันและยูเอสโอเพน และยังเข้าชิงชนะเลิศในประเภทคู่ร่วมกับพี่ชายอีกสองรายการ แต่ไม่สามารถคว้าแชมป์ได้ เข้าสู่การแข่งขัน เอทีพี ไฟนอล เขาทำผลงานได้ยอดเยี่ยมโดยคว้าแชมป์ได้เป็นสมัยแรก เอาชนะยอดผู้เล่นสองคนอย่างเฟเดอเรอร์และจอกอวิชในรอบรองชนะเลิศ และรอบชิงชนะเลิศตามลำดับ ถือเป็นแชมป์ชายเดี่ยวรายการที่ 10 ในอาชีพ และเป็นแชมป์รายการใหญ่ที่สุดที่เขาทำได้ และยังทำสถิติเป็นผู้เล่นที่อายุน้อยที่สุดเป็นอันดับสองต่อจากจอกอวิช รวมถึงการเป็นผู้เล่นชาวเยอรมันคนแรกนับตั้งแต่ ค.ศ. 1995 ที่ได้แชมป์รายการนี้ และยังเป็นการเอาชนะผู้เล่นมือวางอันดับหนึ่งเป็นครั้งแรก
2019: ฟอร์มตก.
ซเฟเร็ฟตกรอบที่ 4 ในออสเตรเลียนโอเพน โดยแพ้ มิลอช ราวนิช ขาดลอย ตามด้วยการคว้ารองแชมป์เม็กซิกัน โอเพน และเขาพบช่วงเวลาที่ยากลำบาก โดยตกรอบแรกในการแข่งขันอีก 6 รายการต่อมา ก่อนจะคืนฟอร์มด้วยการคว้าแชมป์รายการคอร์ตดินที่เจนีวา ซึ่งเป็นแชมป์รายการเดียวของเขาในปีนั้น แต่เขาตกรอบ 8 คนสุดท้ายเฟรนช์โอเพนโดยแพ้จอกอวิช และเขาไม่ประสบความสำเร็จในการแข่งขันคอร์ตหญ้า โดยตกรอบ 8 คนสุดท้ายที่ฮัลเล และตกรอบแรกสองรายการทั้งในสตุ๊ตการ์ท โอเพน และวิมเบิลดัน ซเฟเร็ฟอธิบายถึงสาเหตุที่มีผลงานย่ำแย่จากการมีข้อพิพาททางกฎหมายกับแฟนเก่าของเขา เขาเข้ารอบรองชนะเลิศ ฮัมบวร์ค ยูโรเปียนโอเพน และรอบ 8 คนสุดท้าย มาสเตอร์ 1000 ที่แคนาดา และยังคงไม่ประสบความสำเร็จในระดับแกรนด์สแลม แม้จะเข้าถึงรอบ 16 คนสุดท้ายในยูเอสโอเพนเป็นครั้งแรก ทว่าเขาแพ้ให้กับ ดีเอโก ชวาร์ตซ์มัน ส่งผลให้เขาหลุดจาก 5 อันดับแรกของโลกเป็นครั้งแรกในรอบสองปี ซเฟเร็ฟเอาชนะเฟเดอเรอร์ได้อีกครั้งในการแข่งขันมาสเตอร์ 1000 ที่เซี่ยงไฮ้ แต่แพ้ ดานีอิล เมดเวเดฟ ในรอบชิงชนะเลิศ ซึ่งเข้าถึงรอบชิงชนะเลิศ 6 รายการติดต่อกันในปีนั้น และซเฟเร็ฟไม่สามารถป้องกันแชมป์เอทีพี ไฟนอล ได้ แม้จะเอาชนะทั้งนาดัล และเมดเวเดฟได้ในรอบแบ่งกลุ่ม แต่เขาแพ้ ด็อมมินิค ทีม คู่แข่งสำคัญในรอบรองชนะเลิศสองเซตรวด และเขาปิดฤดูกาลด้วยตำแหน่งมือวางอันดับ 7 ของโลก
2020: เข้าชิงชนะเลิศแกรนด์สแลมครั้งแรก.
ซเฟเร็ฟลงแข่งขันรายการแรกในนามทีมชาติเยอรมนีในรายการ เอทีพี คัพ ซึ่งจัดแข่งขันขึ้นเป็นครั้งแรกก่อนจะแพ้รวดทั้งสามนัด และเขามีผลงานที่ดีที่สุดในแกรนด์สแลมในขณะนั้นด้วยการเข้าถึงรอบรองชนะเลิศออสเตรเลียนโอเพน ก่อนจะแพ้ธีมไปอีกครั้ง และแม้ว่าเขาจะยังไม่สามารถคว้าแชมป์ในระดับแกรนด์สแลมได้ แต่เขาเข้าชิงชนะเลิศได้เป็นครั้งแรกในปีนี้ ในการแข่งขันยูเอสโอเพน และเป็นอีกครั้งที่เขาต้องแพ้คู่ปรับอย่าง ด็อมมินิค ทีม แม้เขาจะเอาชนะได้ก่อนในสองเซตแรก แต่ทีมกลับมาเอาชนะคืนได้ในสามเซตถัดมา จบการแข่งขันด้วยผล 2–3 เซต ทำให้เขาต้องรอคอยแชมป์แกรนด์สแลมแรกต่อไป ซเฟเร็ฟยังเข้าชิงชนะเลิศรายการมาสเตอร์ 1000 ที่ปารีส แต่แพ้เมดเวเดฟ รวมถึงตกรอบแบ่งกลุ่ม (รอบแรก) ในเอทีพี ไฟนอล โดยแพ้จอกอวิช และเมดเวเดฟ (ผู้ชนะการแข่งขันครั้งนั้น) ไปในสองนัดสุดท้าย
2021: เหรียญทองโอลิมปิก และแชมป์เอทีพี ไฟนอล สมัยที่สอง.
ซเฟเร็ฟลงแข่งขันรายการแรกใน เอทีพี คัพ เดือนกุมภาพันธ์ พาทีมชาติเยอรมนีผ่านเข้าถึงรอบรองชนะเลิศ ก่อนจะตกรอบ 8 คนสุดท้ายออสเตรเลียนโอเพน แพ้มือวางอันดับ 1 และแชมป์เก่าอย่างจอกอวิชไป 1–3 เซต แม้เขาจะชนะไปได้ก่อนในเซตแรก แต่เขาคว้าแชมป์รายการที่ 14 ในอาชีพได้ด้วยการเอาชนะ สเตฟาโนส ซิตซีปัส ที่เม็กซิโก แต่ตกรอบมาสเตอร์ 1000 ที่ไมแอมี และแพ้ ดาวิด กอฟแฟง ในรายการคอร์ตดินที่ มงเต-การ์โล และตกรอบการแข่งขันที่มิวนิก โดยแพ้นักเทนนิสมือไร้อันดับอย่าง อิลยา อิวาชกา ชาวเบลารุส ก่อนจะคว้าแชมป์มาสเตอร์ 1000 รายการที่ 4 ในอาชีพได้ที่กรุงมาดริด โดยเอาชนะผู้เล่นชื่อดังอย่าง ราฟาเอล นาดัล, ด็อมมินิค ทีม รวมถึง มัตเตโอ แบร์เรตตีนี และถือเป็นแชมป์ประเภทชายเดี่ยวรายการที่ 15 ของเขา แต่เขาตกรอบ 8 คนสุดท้ายมาสเตอร์ 1000 ที่กรุงโรมโดยแพ้แชมป์ในครั้งนั้นอย่างนาดัล และไม่ประสบความสำเร็จในเฟรนช์โอเพน แพ้ สเตฟาโนส ซิตซีปัส ในรอบรองชนะเลิศในการแข่งขัน 5 เซต
เข้าสู่การแข่งขันคอร์ตหญ้า ซเฟเร็ฟตกรอบ 8 คนสุดท้ายรายการฮัลเล โดยแพ้แชมป์ในครั้งนั้นอย่าง อูโก อัมแบร์ ชาวฝรั่งเศส และตกรอบ 16 คนสุดท้ายในการแข่งขันวิมเบิลดัน แพ้ผู้เล่นดาวรุ่งชาวแคนาดาซึ่งมีผลงานโดดเด่นอย่าง เฟลิกซ์ โอเฌร์ อาลียาซีม ในการแข่งขัน 5 เซต แต่เขากลับสู่ตำแหน่ง 5 อันดับแรกของโลกได้ในรอบเกือบสองปีในเดือนกรกฎาคม ต่อมา เขาลงแข่งขันโอลิมปิกฤดูร้อน 2020 ที่กรุงโตเกียว และเอาชนะมือวางอันดับ 1 ของโลกอย่างจอกอวิชไปได้ 2–1 เซต แม้จะแพ้ไปก่อนในเซตแรก ปิดท้ายด้วยการเอาชนะ คาเรน คาชานอฟ จากรัสเซียในรอบชิงชนะเลิศสองเซตรวด คว้าเหรียญทองไปครอง ทำสถิติเป็นผู้เล่นชาวเยอรมันคนแรกที่คว้าเหรียญทองเทนนิสโอลิมปิกในประเภทชายเดี่ยว และเป็นเหรียญโอลิมปิกในกีฬาเทนนิสเหรียญแรกในรอบกว่าสองทศวรรษของประเทศเยอรมนี นับตั้งแต่ ทอมมี แฮส คว้าเหรียญเงินในโอลิมปิกฤดูร้อน 2000 ที่ซิดนีย์ ตามด้วยการคว้าแชมป์มาสเตอร์ 1000 ใบที่ 5 ในรายการที่ซินซินแนติ รัฐโอไฮโอ เอาชนะ อันเดรย์ รูเบลฟ ในรอบชิงชนะเลิศ โดยใช้เวลาแข่งขันไปเพียง 59 นาที ถือเป็นนัดที่ใช้เวลาน้อยที่สุดในประวัติศาสตร์ของรายการ
ซเฟเร็ฟลงแข่งขันยูเอสโอเพน ก่อนจะแพ้จอกอวิชในรอบรองชนะเลิศ 2–3 เซต หยุดสถิติชนะรวด 16 นัดในทุกรายการ ตามด้วยการตกรอบก่อนรองชนะเลิศมาสเตอร์ 1000 ที่อินเดียนเวลส์ สหรัฐ แพ้นักเทนนิสเจ้าถิ่นอย่าง เทย์เลอร์ ฟริตซ์ แม้จะได้เปรียบถึง 2 แมตซ์พอยท์ และเขาคว้าชัยชนะนัดที่ 300 ในอาชีพในการแข่งขันระดับ เอทีพี 500 ที่กรุงเวียนนา ซึ่งเขาคว้าแชมป์ได้ เอาชนะ ฟรานเซส ติอาโฟ ในรอบชิงชนะเลิศ คว้าแชมป์รายการที่ 5 ของปี และเป็นแชมป์รายการที 18 ในอาชีพ แต่เขาตกรอบรองชนะเลิศมาสเตอร์ 1000 ที่กรุงปารีส แพ้ ดานิล เมดเวเดฟ ขาดลอย
ซเฟเร็ฟได้สิทธิ์แข่งขันเอทีพี ไฟนอล เป็นปีที่ห้าติดต่อกัน ซึ่งในปีนี้ได้จัดแข่งขันขึ้นที่ตูรินเป็นครั้งแรก ก่อนจะคว้าแชมป์รายการนี้ได้เป็นสมัยที่สอง เอาชนะผู้เล่นอันดับ 1 และอันดับ 2 ของโลกอย่าง จอกอวิช และ เมดเวเดฟ ได้ในรอบรองชนะเลิศ และรอบชิงชนะเลิศตามลำดับ ส่งผลให้เขาเป็นผู้เล่นคนเดียวที่ยังเล่นอยู่ในปัจจุบัน นอกเหนือจาก เฟเดอเรอร์ (6 สมัย) และ จอกอวิช (5 สมัย) ที่คว้าแชมป์รายการนี้ได้มากกว่าหนึ่งสมัย
2022: มือวางอันดับ 2 ของโลก และบาดเจ็บข้อเท้า.
ซเฟเร็ฟลงแข่งขันรายการแรกที่ เอทีพี คัพ แต่เยอรมนีตกรอบแบ่งกลุ่มด้วยผลงาน ชนะ 1 และ แพ้ 2 ต่อมา เขาลงแข่งขันออสเตรเลียนโอเพนก่อนจะแพ้ เดนิส ชาโปวาลอฟในรอบที่ 4 สามเซตรวด ต่อมา ซเฟเร็ฟลงแข่งขันรายการ โอเพน ซุด เดอ ฟรองซ์ ที่ประเทศฝรั่งเศส และเข้าถึงรอบชิงชนะเลิศแต่แพ้ อเล็กซานเดอร์ บูบลิค สองเซตรวด ตามด้วยการถูกปรับแพ้จากรายการเอทีพี 500 ที่อากาปุลโก ประเทศเม็กซิโกในรอบที่สอง จากการมีปัญหากับผู้ตัดสินต่อเนื่องมาตั้งแต่รอบแรกประเภทชายเดี่ยวซึ่งเขาไม่พอใจที่ได้รับการจัดตารางแข่งในช่วงสองนาฬิกา และแข่งเสร็จในช่วงเช้า กอปรกับการตัดสินที่ผิดพลาดของผู้ตัดสินหลายจังหวะในการแข่งขันประเภทคู่ซึ่งเขาจับคู่กับ มาร์เซโล เมโล โดยซเฟเร็ฟระบายอารมณ์ด้วยการฟาดไม้เทนนิสไปที่เก้าอี้ของผู้ตัดสิน และในการแข่งขันมาสเตอร์ 1000 สองรายการที่สหรัฐ เขาตกรอบที่สองทีอินเดียนเวลส์ โดยแพ้ ทอมมี พอล ตามด้วยตกรอบก่อนรองชนะเลิศที่ไมแอมีโดยแพ้ คัสเปอร์ รืด
เข้าสู่การแข่งขันคอร์ตดิน ซเฟเร็ฟเริ่มต้นด้วยการลงแข่งขันมาสเตอร์ 1000 ที่มงเต-การ์โลในเดือนเมษายน เขาผ่านเข้ารอบรองชนะเลิศและแพ้ สเตฟาโนส ซิตซีปัส สองเซตรวด ต่อมา เขาผ่านเข้าถึงรอบชิงชนะเลิศมาสเตอร์ที่มาดริด แต่แพ้ การ์โลส อัลการาซ ดาวรุ่งชื่อดังชาวสเปนสองเซตรวด ตามด้วยการตกรอบรองชนะเลิศมาสเตอร์ที่กรุงโรม แพ้ซิทซีปัส 1–2 เซต ต่อมา ในการแข่งขันเฟรน์โอเพน ซเฟเร็ฟผ่านเข้าถึงรอบรองชนะเลิศ พบกับนาดัล แต่เขาต้องถอนตัวจากการแข่งขันในช่วงปลายเซตที่สองเนื่องจากได้รับบาดเจ็บบริเวณข้อเท้า โดยซเฟเร็ฟข้อเท้าพลิกจากจังหวะที่วิ่งไปตีลูกโฟร์แฮนด์
อย่างไรก็ตาม ซเฟเร็ฟก็ขึ้นสู่ตำแหน่งมือวางอันดับ 2 ของโลกในวันที่ 13 มิถุนายน ค.ศ. 2022 ถือเป็นอันดับที่ดีที่สุดนับตั้งแต่เล่นอาชีพ เขาพลาดการแข่งขันทุกรายการในช่วงคอร์ตหญ้ารวมถึงแกรนด์สแลมวิมเบิลดัน และเข้าสู่การแข่งขันฮาร์ดคอร์ตในช่วงปลายปี เขาพลาดการลงแข่งรายการมาสเตอร์ 1000 สองรายการที่มอนทรีออล และ ซินซินแนติ ในเดือนสิงหาคม และจำเป็นต้องถอนตัวจากแกรนด์สแลมยูเอสโอเพน ส่งผลให้เขาตกไปอยู่อันดับ 5 ของโลกจากการจัดอันดับในวันที่ 12 กันยายน ค.ศ. 2022
ในวันที่ 20 ตุลาคม เขาประกาศปิดฤดูกาลเพื่อพักรักษาอาการบาดเจ็บ
รูปแบบการเล่น.
ซเฟเร็ฟขึ้นชื่อว่าเป็นผู้เล่นที่เก่งในการตีโต้บริเวณหลังเส้นเบสไลน์ (ท้ายคอร์ต) มากที่สุดคนหนึ่ง เขามีลูกกราวน์สโตรคที่หนักหน่วงที่สุดคนหนึ่ง แม้จะมีน้ำหนักตัวที่มาก ทว่าก็เป็นข้อดีให้เขาสามารถตีโต้กับคู่ต้อสู้ได้ด้วยความหนักหน่วง นอวาก จอกอวิช ผู้เล่นอันดับ 1 ของโลกกล่าวชมซเฟเร็ฟว่า "เขาเคลื่อนที่ได้อย่างยอดเยี่ยม เมื่อเทียบกับน้ำหนักตัวของเขา" เขาสามารถตีทั้งลูกโฟร์แฮนด์และแบ็กแฮนด์ได้อย่างยอดเยี่ยม โดยมีลูกแบ็กแฮนด์เป็นอาวุธเด็ด ได้รับการยกย่องให้เป็นหนึ่งในผู้เล่นที่ตีแบ็กแฮนด์ได้ดีที่สุดในปัจจุบัน เขายังสามารถตีลูกตัด (Slice) ได้อย่างคล่องแคล่ว แม้จะมีรูปร่างสูงใหญ่ ด้วยความสูงกว่า 1.98 เมตร (6 ฟุต 6 นิ้ว) เป็นตัวช่วยให้เขาสามารถเสริ์ฟด้วยความเร็วถึง 220 กิโลเมตรต่อชั่วโมง (140 ไมล์) ในช่วงปีแรกที่เขาเพิ่งขึ้นสู่มือวาง 20 อันดับแรกของโลก ลูกเสริ์ฟของเขายังไม่อันตรายนัก โดยอยู่ในอันดับ 38 จากการจัดอันดับโดยสมาคมเทนนิสอาชีพ แต่เขาอยู่ในอันดับ 18 ในด้านการรีเทิร์นลูกเสริ์ฟคู่ต่อสู่ สิ่งนี้เป็นข้อพิสูจน์ว่าเขาสามารถรีเทิร์นลูกเสิร์ฟได้ดีกว่าการเสริ์ฟด้วยตัวเอง ก่อนที่เขาจะพัฒนาทักษะทั้งสองด้านและขึ้นมาอยู่ในอันดับ 19 ในด้านประสิทธิภาพการเสริ์ฟ และในอันดับ 8 ในการรีเทิร์นลูกเสิร์ฟใน ค.ศ. 2018 และเขามีเปอร์เซ็นต์การเสริ์ฟลูกแรกลงถึงร้อยละ 64.2
ซเฟเร็ฟเป็นผู้เล่นที่ถนัดการเล่นในทุกพื้นสนาม โดยคว้าแชมป์มาแล้วทั้งการแข่งขันบนพื้นคอนกรีต (ฮาร์ดคอร์ต) และคอร์ตดิน และแม้จะยังไม่เคยคว้าแชมป์คอร์ตหญ้า แต่ก็สามารถทำผลงานยอดเยี่ยมด้วยการเอาชนะราชาแห่งคอร์ตหญ้าอย่าง โรเจอร์ เฟเดอเรอร์มาแล้ว โตนี นาดาล ผู้ฝึกสอนเทนนิสชื่อดัง และคุณลุงของ ราฟาเอล นาดัล กล่าวยกย่องการเล่นบนฮาร์ดคอร์ตของซเฟเร็ฟว่า " ผมคิดว่าฮาร์ดคอร์ตคือพื้นสนามที่เขาถนัดที่สุด เขาสามารถเคลื่อนที่และตีได้อย่างยอดเยี่ยม" โดยแชมป์ 6 จาก 10 รายการแรกในอาชีพของเขานั้นมาจากฮาร์ดคอร์ต ในขณะที่อีก 4 รายการเป็นการคว้าแชมป์บนคอร์ตดิน
ซเฟเร็ฟยังมีจุดเด่นในการเสริ์ฟและตามไปเล่นลูกวอลเลย์หน้าเน็ตได้อย่างว่องไว โดย มิชา พี่ชายของเขามีจุดเด่นในการเล่นลูกลักษณะนี้ มีผลทำให้ซเฟเร็ฟฝึกฝนวิธีการเล่นดังกล่าว
อเล็คซันเดอร์ ซเฟเร็ฟ มีชื่อเล่นว่า ""ซาชา" (Sascha)" ปัจจุบันเขาอาศัยอยู่ที่ มงเต-การ์โล ประเทศโมนาโก เขาเกิดที่ฮัมบวร์ค ก่อนจะไปฝึกฝนเทนนิสที่ฟลอริดา สหรัฐอเมริกาในวัย 12 ปี เขาสามารถสื่อสารได้ 3 ภาษาได้แก่: ภาษาอังกฤษ, ภาษาเยอรมัน และ ภาษารัสเซีย
ซเฟเร็ฟมีนักเทนนิสต้นแบบที่ชื่นชอบคือ โรเจอร์ เฟเดอเรอร์ นอกเหนือจากการเล่นเทนนิส เขายังชื่นชอบบาสเกตบอล และกอล์ฟ โดยเป็นแฟนของทีมไมอามี ฮีท ทีมดังในสมาคมบาสเกตบอลแห่งชาติ รวมถึงสโมสรฟุตบอลไบเอิร์นมิวนิก เพื่อนสนิทในวงการเทนนิสของเขาคือ มาร์เซลู เมลู ชาวบราซิล เขามีบุตรสาวหนึ่งคนซึ่งเกิดจากอดีตแฟนของเขา ปัจจุบันเขาคบหากับ โซเฟีย โทมัลลา นักแสดง นางแบบ และผู้จัดรายการโทรทัศน์ชาวเยอรมัน
ในเดือนตุลาคม ค.ศ. 2020 โอลกา ชารีโปวา อดีตแฟนสาวของซเฟเร็ฟได้ให้สัมภาษณ์กับนิตยสารแร็คเก็ตว่าเธอถูกซเฟเร็ฟทำร้ายร่างกาย รวมถึงการโดนชกหน้าระหว่างโต้เถียงกันในขณะที่ซเฟเร็ฟกำลังอยู่ในช่วงแข่งขันรายการ เลเวอร์ คัพ ค.ศ. 2019 อย่างไรก็ตาม ซเฟเร็ฟได้ออกมาปฏิเสธ
สถิติอาชีพ.
แกรนด์สแลม.
ชายเดี่ยว: ชิงชนะเลิศ 1 ครั้ง (รองแชมป์ 1 สมัย)
โอลิมปิกฤดูร้อน.
ชายเดี่ยว: ชิงชนะเลิศ 1 ครั้ง (1 เหรียญทอง)
เอทีพี ไฟนอล.
ชายเดี่ยว: ชิงชนะเลิศ 2 ครั้ง (แชมป์ 2 สมัย)
อัสตานิส ปาดรอลา
อัสตานิซเลา "อัสตานิส" ปาดรอลา ฟูร์ตุญ (; เกิดเมื่อ 24 สิงหาคม ค.ศ. 2003) เป็นนักฟุตบอลชาวสเปน เล่นในตำแหน่งกองหน้าให้แก่บาร์เซโลนา เบ
ปาดรอลา เกิดใน กัมบริลส์, จังหวัดตาร์ราโกนา, แคว้นกาตาลุญญา เขาเข้าร่วมทีมเยาวชนของ แอร์ราเซเด อัสปัญญ็อล ในปี ค.ศ. 2014 โดยย้ายมาจากทีมในท้องถิ่นอย่าง แร็วส์ดาปูร์ติว ก่อนถูกให้ออกจากสโมสรในปี ค.ศ. 2019 เขาจึงกลับสู่แร็วส์ดาปูร์ติว ก่อนย้ายไปบาร์เซโลนา ในเดือนมิถุนายน ค.ศ. 2021 โดยร่วมทีมอายุไม่เกิน 19 ปี
ปาดรอลา ได้ลงเล่นกับทีมสำรองในปริเมราดิบิซิออนเอเรเฟฟ เป็นครั้งแรกในวันที่ 21 พฤศจิกายน ค.ศ. 2021 โดยเขามาแทนที่ของฟาร์รัน ฌุกกลา โดยทีมของเขาออกไปแพ้อัลบาเซเตบาลอมปิเอ 0–2 ที่เอสตาดิโอการ์โลสเบลมอนเต เขาทำประตูแรกได้ในวันที่ 12 ธันวาคม ปีเดียวกัน เป็นประตูตีเสมอ 1–1 ซึ่งช่วยให้ทีมเอาชนะเซเด อัลโกยาโน 3–1
เดดรอลา ได้ลงเล่นกับทีมชุดใหญ่และเป็นนัดแรกในลาลิกาในวันที่ 2 มกราคม ค.ศ. 2022 โดยลงมาแทนที่ อิเลียส อาโกมัช ในนัดที่เอาชนะ เอร์เรเซเด มายอร์กา 1–0 ที่บิซิตมายอร์กาเอสตาดิ
ปาดรอลาได้รับการตั้งชื่อตามอัสตานิซเลา ปาดรอลา รูบิรา ปู่ทวดของเขาซึ่งได้เข้าร่วมต่อสู้ในสงครามโลกครั้งที่สองและเสียชีวิตในค่ายกักกันนาซี
ระบบสัดส่วน
ศิลปะหริภุญชัย
ศิลปะหริภุญชัย บ้างเขียน ศิลปะหริภุญไชย เป็นศิลปะในอาณาจักรหริภุญชัย มีศูนย์กลางความเจริญอยู่ที่เมืองหริภุญชัย (จังหวัดลำพูนในปัจจุบัน) งานช่างของเมืองนี้ เกี่ยวข้องกับงานช่างที่มีความเจริญรุ่งเรืองอยู่ก่อนของราชธานีพุกาม ประเทศพม่า มีวิวัฒนาการงานศิลปกรรมที่ได้รับอิทธิพลจากศิลปะอื่น ๆ จนเกิดการผสมผสานเข้าด้วยกัน และคลี่คลายเป็นศิลปะที่มีลักษณะเฉพาะเป็นของตัวเอง
สถาปัตยกรรมที่สำคัญ ได้แก่ เจดีย์กู่กุด ซึ่งเป็นเจดีย์สี่เหลี่ยมและรัตนเจดีย์เป็นเจดีย์แปดเหลี่ยมในวัดเดียวกัน คือ วัดจามเทวี เจดีย์ทั้งสององค์นี้ก่อเป็นทรงปราสาท คำว่า "กู่กุด" หมายถึงเจดีย์ที่ยอดหัก เดิมเคยมียอดแหลม อยู่ประเภทเรือนยอด หรือ กุฎาคาร ในเมืองลำพูนยังพบหลักฐานเจดีย์ทรงปราสาท 5 ยอดคือเจดีย์วัดเชียงยืน (หรือเรียกว่า เชียงยัน) และปรากฏเจดีย์ทรงลอมฟาง คือเจดีย์กู่ช้าง ที่นักวิชาการกล่าวว่าน่าจะเป็นรูปแบบที่รับจากสถาปัตยกรรมแบบพม่าสมัยพุกาม
สำหรับเจดีย์วัดกู่คำ หรือวัดเจดีย์เหลี่ยม จังหวัดเชียงใหม่ มีลักษณะรูปแบบเดียวกับเจดีย์กู่กุดในเมืองหริภุญไชย ข้อแตกรายละเอียดเกี่ยวกับลักษณะทางศิลปะของพระพุทธรูป ลวดลายประดับซุ้มพระ ซึ่งที่เจดีย์เหลี่ยมได้ถูกเปลี่ยนแปลงจนกลายเป็นลักษณะของศิลปะพม่าเมื่อตอนต้นสมัยรัตนโกสินทร์ แต่ลักษณะโครงสร้างโดยส่วนรวมแล้วมีลักษณะเป็นแบบเดียวกับเจดีย์กู่กุด
สำหรับสิ่งก่อสร้างอื่น ๆ เช่น วิหาร อุโบสถ หอไตร หรือบ้านเรือน ย่อมล้วนมีโครงหลังคาเครื่องไม้ น่าจะมุงด้วยแป้นเกล็ด (แผ่นไม้แทนกระเบื้อง) หรือมุงด้วยกระเบื้องดินเผา จึงชำรุดเสียหายไปหมด ไม่เหลือหลักฐานให้ศึกษาได้แล้วในสภาพปัจจุบัน
ประติมากรรม.
พระพุทธรูป.
พระพุทธรูปสมัยหริภุญไชยแบ่งออกได้เป็น 3 ระยะ คือ ระยะที่ 1 พุทธศตวรรษที่ 13–15 อิทธิพลศิลปะทวารวดีจากภาคกลางของประเทศไทย ระยะที่ 2 พุทธศตวรรษที่ 15–16 อิทธิพลศิลปะเขมร และระยะที่ 3 พุทธศตวรรษที่ 17–18 อิทธิพลศิลปะพุกาม และมีลักษณะที่เป็นศิลปะหริภุญไชยอย่างแท้จริง
คำว่าพระพุทธรูปสมัยหริภุญไชยอย่างแท้จริง คือ พระพุทธรูปที่สร้างจากดินเผาและ ปูนปั้น ที่แม้จะได้รับอิทธิพลจากศิลปะทวารวดี ศิลปะเขมร และศิลปะพุกาม แต่มีเอกลักษณ์เฉพาะตัวเช่นตัวอย่าง ประติมากรรมพระเศียรพระพุทธรูปดินเผาที่จัดแสดงในพิพิธภัณฑสถานแห่งชาติ หริภุญไชย จังหวัดลำพูน และพระเศียรพระพุทธรูปดินเผาที่จัดแสดงพิพิธภัณฑสถานแห่งชาติ เชียงใหม่ พระเศียรพระพุทธรูปนี้มีลักษณะค่อนข้างแบน พระพักตร์สี่เหลี่ยม พระพักตร์เคร่งขรึม พระนลาฏกว้าง พระขนงเป็นสันนูนต่อกัน และมีเส้นขีดซ้อนกันขนานอยู่เบื้องใต้ พระเนตรโปน ถือได้ว่าเป็นลักษณะเฉพาะอย่างแท้จริง มีความแตกต่างจากพระพุทธรูปหริภุญไชย ในช่วงก่อนพุทธศตวรรษ 17–18 และลักษณะของ พระนาสิกแบนใหญ่ พระโอษฐ์แบะกว้างแบบทวารวดี และมีขอบพระโอษฐ์หนา พระมัสสุเป็นเส้นขีดอยู่เหนือพระโอษฐ์
รูปแบบเฉพาะอย่างแท้จริงของพระพุทธรูปสมัยหริภุญไชย คือ ขมวดพระเกศาที่เป็นเกลียวยกขึ้นสูงขึ้นมาอย่างมาก และมีอุษณีษะทรงกรวยขนาดใหญ่ ส่วนใหญ่ขมวดพระเกศามักทำจากดินเผา นำไปเผาก่อนแล้วนำมาติดกับพระเศียรในภายหลัง และนิยมทำขอบพระพักตร์เป็นสันแนวตั้งขึ้นมาระหว่างพระนลาฏกับขมวดพระเกศา คล้ายกับที่เรียกว่า ไรพระศก
เครื่องปั้นดินเผา.
รูปแบบและลวดลายของเศษเครื่องปั้นดินเผาเหล่านี้เป็นที่รู้จักกันในชื่อ "เครื่องถ้วยหริภุญไชย" บางท่านกำหนดว่า มีอายุระหว่างพุทธศตวรรษที่ 14–19 ส่วนนักวิชาการบางท่าน ได้กำหนดอายุของศิลปะหริภุญไชยเก่าขึ้นไปอีกว่า น่าจะมีอายุราวพุทธศตวรรษที่ 13–19 เครื่องปั้นดินเผาหริภุญไชยนี้มีรูปแบบของหม้อน้ำที่มีรูปกลม เชิงกว้าง หรือรูปแบบของคนโท ซึ่งมีรูปกลมคอเรียวสูง และตกแต่งด้วยการเขียนสีแดง ทั้งเป็นเส้นธรรมดาที่ส่วนคอ ไหล่ และตัวคนโท และบางใบก็เขียนเป็นลวดลาย ที่ตัวคนโทอย่างสวยงาม
ลิลีเบ็ต เมานต์แบ็ตเทน-วินด์เซอร์
ลิลีเบ็ต ไดอานา เมานต์แบ็ตเทน-วินด์เซอร์ (; 4 มิถุนายน พ.ศ. 2564) เป็นพระธิดาคนเล็กในเจ้าชายแฮร์รี ดยุกแห่งซัสเซกซ์ และเมแกน ดัชเชสแห่งซัสเซกซ์ เป็นพระราชนัดดาในพระเจ้าชาลส์ที่ 3และไดอานา เจ้าหญิงแห่งเวลส์ พระราชปนัดดาคนที่ 11 ในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ เป็นรัชทายาทลำดับที่ 7 ในลำดับการสืบราชสันตติวงศ์สหราชอาณาจักร ธิดาของดยุกมีสิทธิ์ได้รับบรรดาศักดิ์ เลดี ซึ่งเป็นธรรมเนียมของพระราชวงศ์ เช่นเดียวกับ เลดีลูอีส วินด์เซอร์ พระธิดาใน เจ้าชายเอ็ดเวิร์ด เอิร์ลแห่งเวสเซกซ์ แต่พระบิดาของเธอก็ปฏิเสธบรรดาศักดิ์ทั้งหมด ปัจจุบันเธออาศัยอยู่ในสหรัฐอเมริกา พร้อมด้วยพระบิดา พระมารดา และ พระเชษฐา และเช่นเดียวกับพระเชษฐา เธอจะได้เป็นเจ้าหญิงเมื่อ พระเจ้าชาลส์ที่ 3 พระอัยกา (ปู่) ขึ้นเสวยราชย์
นาม.
พระธิดาคนเล็กในดยุกและดัชเชสแห่งซัสเซกส์ ได้รับประทานนามจากพระบิดา โดยมีที่มาดังนี้
โกปาอาเมริกา 2021 กลุ่มเอ
แต่เดิมกลุ่มเอมีกำหนดแข่งขันในวันที่ 12 ถึง 30 มิถุนายน ค.ศ. 2020 อย่างไรก็ตาม เมื่อวันที่ 17 มีนาคม ค.ศ. 2020 การแข่งขันถูกเลื่อนออกไปเป็น ค.ศ. 2021 เนื่องจากการระบาดทั่วของโควิด-19 ในทวีปอเมริกาใต้
ตารางคะแนน.
ใน รอบก่อนรองชนะเลิศ:
นัด.
เวลาการแข่งขันทั้งหมดที่ระบุเป็นเวลาท้องถิ่นคือเวลาในบราซิล  ยกเว้นกูยาบาที่ใช้เขตเวลา GMT-4
นัดที่ 1.
อาร์เจนตินา พบ ชิลี.
ปารากวัย พบ โบลิเวีย.
นัดที่ 2.
ชิลี พบ โบลิเวีย.
อาร์เจนตินา พบ อุรุกวัย.
นัดที่ 3.
อุรุกวัย พบ ชิลี.
อาร์เจนตินา พบ ปารากวัย.
นัดที่ 4.
โบลิเวีย พบ อุรุกวัย.
ชิลี พบ ปารากวัย.
นัดที่ 5.
อุรุกวัย พบ ปารากวัย.
โบลิเวีย พบ อาร์เจนตินา.
การลงคะแนนแบบเสียงเดียวโอนไม่ได้
การลงคะแนนแบบเสียงเดียวโอนไม่ได้ (; ย่อ SNTV) เป็นระบบการลงคะแนนที่ใช้ในเขตเลือกตั้งที่มีผู้แทนมากกว่าหนึ่งคน พรรคการเมืองสามารถส่งผู้สมัครมากกว่าหนึ่งคนเพื่อชิงที่นั่งทั้งหมดก็ได้ โดยใช้หลักการนับคะแนนคล้ายกับระบบแบ่งเขตคะแนนสูงสุด เว้นแต่ผู้ลงคะแนนเสียงมีเพียงเสียงเดียว ซึ่งต่างจากการลงคะแนนแบบยกชุด (block vote) ที่ผู้ลงคะแนนสามารถเลือกผู้สมัครได้หลายคน (หลายเสียง) การลงคะแนนแบบเสียงเดียวโอนไม่ได้นี้ ทำให้ได้จำนวนผู้แทนที่เป็นสัดส่วนกับคะแนนของผู้สมัครในระดับเขตเลือกตั้ง หรือเรียกว่า "กึ่งสัดส่วน" (semi-proportional representation)
การลงคะแนน.
ในการเลือกตั้งแบบนี้ ผู้มีสิทธิเลือกตั้งลงคะแนนเสียงเพียงเสียงเดียวให้กับผู้สมัครในเขตเลือกตั้งที่มีหลายที่นั่ง โดยผู้สมัครที่มีคะแนนสูงสุดตามลำดับเท่ากับจำนวนที่นั่งในเขตจะเป็นผู้ชนะ เช่น ในเขตเลือกตั้งที่มีสามที่นั่ง จะมีผู้สมัครสามคนได้รับคะแนนเสียงสูงสุดนั้นชนะการเลือกตั้ง การลงคะแนนระบบนี้สามารถใช้ได้กับผู้สมัครอิสระที่ไม่สังกัดพรรคการเมืองใด
ในกรณีเขตเลือกตั้งที่มีสามที่นั่ง และมีผู้สมัครห้าคน จากสามพรรคการเมือง
ในกรณีนี้ผู้สมัคร ค (พรรค Z) ง (พรรค Z) และ จ (พรรค Y) เป็นผู้มีคะแนนสูงสุดสามลำดับ แต่เมื่อทำการนับคะแนนเสียงเป็นรายพรรคการเมืองจะได้ผลลัพธ์ดังนี้
จะเห็นได้ว่า พรรค Y มีคะแนนเสียงรวมมากกว่าพรรค Z แต่ได้ที่นั่งน้อยกว่าอันมีเหตุมาจากจำนวนคะแนนที่แบ่งกันในแต่ละผู้สมัคร หากพรรคการเมืองใดพยายามส่งผู้สมัครสามคนโดยหวังที่จะชนะทั้งสามที่นั่ง จะเป็นการทำให้คะแนนเสียงของผู้สนับสนุนพรรค Y และ Z นั้นแตกออกไปอีก (ภาวะเสียงแตก) ดังนั้นนาย ก จากพรรค X อาจจะชนะการเลือกตั้งแทนหนึ่งที่นั่งในขณะที่พรรค Y หรือ Z อาจจะมีที่นั่งน้อยลงหนึ่งที่นั่งแทนได้
จีบูบูร์
จีบูบูร์  เป็นหนึ่งในหมู่บ้านห้าหมู่บ้านของตำบลจีราจัซ จาการ์ตาตะวันออก จาการ์ตา เมืองหลวงของประเทศอินโดนีเซีย จีบูบูร์เป็นที่ตั้งของหมู่บ้านเด็กของมูลนิธิโสสะ
เฮลเมปโป้
Right- and left-hand traffic
นูนู ซังตุช
นูนู มีแกล โกมึช ดุช ซังตุช (; เกิดวันที่ 13 กุมภาพันธ์ ค.ศ. 1995) เป็นนักฟุตบอลอาชีพชาวโปรตุเกสซึ่งปัจจุบันเล่นให้กับสโมสรสปอร์ติงลิสบอนในตำแหน่งปีก
Nuno Santos (footballer, born 1995)
Pleurojulidae